CELEX: 
Language: mt
Date: 2006-06-13 00:00:00
Title: Id-Deċiżjoni tal-Kunsill 2005/199/PESK tal- 31 ta’ Jannar 2005 li tikkonċerna l-konklużjoni tal-Ftehim bejn l-Unjoni Ewropea u r-Repubblika ta’ l-Albanija dwar il-parteċipazzjoni tar-Repubblika ta’ l-Albanija fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina (Operazzjoni ALTHEA)

13.6.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               187
            
         ID-DEĊIŻJONI TAL-KUNSILL 2005/199/PESK
   tal-31 ta’ Jannar 2005
   li tikkonċerna l-konklużjoni tal-Ftehim bejn l-Unjoni Ewropea u r-Repubblika ta’ l-Albanija dwar il-parteċipazzjoni tar-Repubblika ta’ l-Albanija fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina (Operazzjoni ALTHEA)
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 24 tiegħu,
   Wara li kkunsidra r-rakkomandazzjoni mill-Presidenza,
   Billi:
   
               (1)
            
            
               Fit-12 ta’ Lulju 2004, il-Kunsill adotta l-Azzjoni Konġunta 2004/570/PESK dwar l-operazzjoni militari ta’ l-Unjoni Ewropea fil-Bosnja u Ħerzegovina (1).
            
         
               (2)
            
            
               L-Artikolu 11 (3) ta’ dik l-Azzjoni Konġunta jistipula li arranġamenti dettaljati dwar il-parteċipazzjoni ta’ Stati terzi jridu jkunu s-suġġett ta’ ftehim skond l-Artikolu 24 tat-Trattat dwar l-Unjoni Ewropea.
            
         
               (3)
            
            
               Wara l-awtorizzazzjoni mill-Kunsill fit-13 ta’ Settembru 2004, il-Presidenza, assistita mis-Segretarju Ġenerali/Rappreżentant Għoli, innegozjat Ftehim bejn l-Unjoni Ewropea u r-Repubblika ta’ l-Albanija dwar il-parteċipazzjoni tar-Repubblika ta’ l-Albanija fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina (Operazzjoni ALTHEA).
            
         
               (4)
            
            
               Il-Ftehim għandu jiġi approvat,
            
         IDDEĊIEDA KIF ĠEJ:
   Artikolu 1
   Il-Ftehim bejn l-Unjoni Ewropea u r-Repubblika ta’ l-Albanija dwar il-parteċipazzjoni tar-Repubblika ta’ l-Albanija fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina (Operazzjoni ALTHEA) hu b’dan approvat f’isem l-Unjoni Ewropea.
   It-test ta’ dan il-Ftehim hu mehmuż ma’ din id-Deċiżjoni.
   Artikolu 2
   Il-President tal-Kunsill hu b’dan awtorizzat li jagħżel il-persuna/i bis-setgħa li tiffirma/jiffirmaw il-Ftehim sabiex torbot/jorbtu lill-Unjoni Ewropea.
   Artikolu 3
   Din id-Deċiżjoni għandha tieħu effett fil-jum ta’ l-adozzjoni tagħha.
   Artikolu 4
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
   
      Magħmula fi Brussel, nhar il-31 ta’ Jannar 2005.
      
         
            Għall-Kunsill
         
         
            Il-President
         
         J. ASSELBORN
      
   
   
      (1)  ĠU L 252, 28.7.2004, p. 10.
   
      FTEHIM
      bejn l-Unjoni Ewropea u r-Repubblika ta’ l-Albanija dwar il-parteċipazzjoni tar-Repubblika ta’ l-Albanija fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina (operazzjoni althea)
      L-UNJONI EWROPEA (UE),
      min-naħa l-waħda, u
      IR-REPUBBLIKA TA’ L-ALBANIJA
      min-naħa l-oħra,
      minn issa ‘l quddiem imsejħa l-“Partijiet”,
      WARA LI KKUNSIDRAW:
      
                  
               
               
                  
               
            QABLU KIF ĠEJ:
      Artikolu 1
      Parteċipazzjoni fl-operazzjoni
      1.   Ir-Repubblika ta’ l-Albanija għandha tassoċja ruħha ma’ l-Azzjoni Konġunta 2004/570/PESK tat-12 ta’ Lulju 2004 dwar l-operazzjoni militari ta’ l-Unjoni Ewropea fil-Bosnja u Ħerzegovina u ma’ kwalunkwe Azzjoni Konġunta jew Deċiżjoni li biha l-Kunsill ta’ l-Unjoni Ewropea jiddeċiedi li jestendi l-operazzjoni militari ta’ l-UE għall-immaniġġjar ta’ kriżi, skond id-dispożizzjonijiet ta’ dan il-Ftehim u kwalunkwe arranġament implimentattiv meħtieġ.
      2.   Il-kontribut tar-Repubblika ta’ l-Albanija għall-operazzjoni militari ta’ l-UE għall-immaniġġjar ta’ kriżi hu mingħajr preġudizzju għall-awtonomija tat-teħid ta’ deċiżjonijiet ta’ l-Unjoni Ewropea.
      3.   Ir-Repubblika ta’ l-Albanija għandha tiżgura li l-forzi u l-persunal tagħha li jipparteċipaw fl-operazzjoni militari ta’ l-UE għall-immaniġġjar ta’ kriżi jidħlu għall-missjoni tagħhom b’mod konformi ma’:
      
                  —
               
               
                  l-Azzjoni Konġunta 2004/570/PESK u l-emendi sussegwenti possibbli;
               
            
                  —
               
               
                  il-Pjan ta’ Operazzjoni;
               
            
                  —
               
               
                  il-miżuri implimentattivi.
               
            4.   Il-forzi u l-persunal issekondati għall-operazzjoni mir-Repubblika ta’ l-Albanija għandhom iwettqu d-dmirijiet tagħhom u jġibu ruħhom biss bl-interess ta’ l-operazzjoni militari ta’ l-UE għall-immaniġġjar ta’ kriżi f’moħħhom.
      5.   Ir-Repubblika ta’ l-Albanija għandha tinforma lill-Kmandant ta’ l-Operazzjoni ta’ l-UE fi żmien debitu bi kwalunkwe bidla fil-parteċipazzjoni tagħha fl-operazzjoni.
      Artikolu 2
      Status tal-forzi
      1.   L-istatus tal-forzi u tal-persunal ikkonbtribwiti fl-operazzjoni militari ta’ l-UE għall-immaniġġjar ta’ kriżi mir-Repubblika ta’ l-Albanija għandu jiġi rregolat mid-dispożizzjonijiet dwar l-istatus tal-forzi, jekk disponibbli, miftiehem bejn l-Unjoni Ewropea u l-pajjiż ospitanti.
      2.   L-istatus tal-forzi u tal-persunal ikkontribwiti lill-kwartieri ġenerali jew lill-elementi ta’ kmand li jinsabu barra mill-Bosnja u Ħerzegovina għandu jiġi rregolat minn arranġamenti bejn il-kwartieri ġenerali u l-elementi ta’ kmand ikkonċernati u r-Repubblika ta’ l-Albanija.
      3.   Mingħajr preġudizzju għad-dispożizzjonijiet dwar l-istatus tal-forzi msemmija fil-paragrafu 1, ir-Repubblika ta’ l-Albanija għandha teżerċita ġurisdizzjoni fuq il-forzi u l-persunal tagħha li jkunu qed jipparteċipaw fl-operazzjoni militari ta’ l-UE għall-immaniġġjar ta’ kriżi.
      4.   Ir-Repubblika ta’ l-Albanija għandha tkun responsabbli li twieġeb għal kwalunkwe pretensjoni marbuta mal-parteċipazzjoni fl-operazzjoni militari ta’ l-UE għall-immaniġġjar ta’ kriżi, minn jew dwar kwalunkwe mill-forzi u l-persunal tagħha. Ir-Repubblika ta’ l-Albanija għandha tkun responsabbli li ġġib kwalunkwe azzjoni, b’mod partikolari legali jew dixxiplinarja, kontra kwalunkwe mill-forzi u l-persunal tagħha, f’konformità mal-liġijiet u regolamenti tagħha.
      5.   Ir-Repubblika ta’ l-Albanija timpenja ruħha li tagħmel dikjarazzjoni fir-rigward tar-rinunzja ta’ pretensjonijiet kontra kwalunkwe Stat parteċipanti fl-operazzjoni militari ta’ l-UE għall-immaniġġjar ta’ kriżi, u li tagħmel dan meta tkun qed tiffirma dan il-Ftehim.
      6.   L-Unjoni Ewropea timpenja ruħha li tiżgura li l-Istati Membri jagħmlu dikjarazzjoni fir-rigward tar-rinunzja ta’ pretensjonijiet, għall-parteċipazzjoni tar-Repubblika ta’ l-Albanija fl-operazzjoni militari ta’ l-UE għall-immaniġġjar ta’ kriżi, u li dan isir meta jkunu qed jiffirmaw dan il-Ftehim.
      Artikolu 3
      Informazzjoni klassifikata
      1.   Ir-Repubblika ta’ l-Albanija għandha tieħu l-miżuri xierqa biex tiżgura li l-informazzjoni klassifikata ta’ l-UE tkun protetta skond ir-regolamenti ta’ sigurtà tal-Kunsill ta’ l-Unjoni Ewropea, li jinsabu fid-Deċiżjoni tal-Kunsill 2001/264/KE tad-19 ta’ Marzu 2001 (3), u skond gwida oħra maħruġa minn awtoritajiet kompetenti, inkluż il-Kmandant ta’ l-Operazzjonijiet ta’ l-UE.
      2.   Fejn l-UE u r-Repubblika ta’ l-Albanija jkunu kkonkludew ftehim dwar proċeduri ta’ sigurtà għall-iskambju ta’ informazzjoni klassifikata, id-dispożizzjonijiet ta’ tali ftehim għandhom japplikaw fil-kuntest ta’ l-operazzjoni militari ta’ l-UE għall-immaniġġjar ta’ kriżi.
      Artikolu 4
      Linja ta’ kmand
      1.   Il-forzi u l-persunal kollha li jipparteċipaw fl-operazzjoni militari ta’ l-UE għall-immaniġġjar ta’ kriżi għandhom jibqgħu taħt il-kmand sħiħ ta’ l-awtoritajiet nazzjonali tagħhom.
      2.   L-awtoritajiet nazzjonali għandhom jittrasferixxu l-kmand Operazzjonali u Tattiku u/jew il-kontroll tal-forzi u l-persunal tagħhom lill-Kmandant ta’ l-Operazzjoni ta’ l-UE. Il-Kmandant ta’ l-Operazzjoni ta’ l-UE huwa intitolat li jiddelega l-awtorità tiegħu.
      3.   Ir-Repubblika ta’ l-Albanija għandu jkollha l-istess drittijiet u obbligi f’termini ta’ tmexxija ta’ kuljum ta’ l-operazzjoni bħal Stati Membri ta’ l-Unjoni Ewropea parteċipanti.
      4.   Il-Kmandant ta’ l-Operazzjoni ta’ l-UE jista’, wara konsultazzjonijiet mar-Repubblika ta’ l-Albanija, fi kwalunkwe ħin jitlob l-irtirar tal-kontribut tar-Repubblika ta’ l-Albanija.
      5.   Rappreżentant Militari Superjuri (SMR) għandu jiġi maħtur mir-Repubblika ta’ l-Albanija biex jirrappreżenta l-kontinġent nazzjonali tagħha fl-operazzjoni militari ta’ l-UE għall-immaniġġjar ta’ kriżi. L-SMR għandu jikkonsulta mal-Kmandant tal-Forza ta’ l-UE dwar il-kwistjonijiet kollha li jaffettwaw l-operazzjoni u għandu jkun responsabbli għad-dixxiplina ta’ kuljum tal-kontinġent.
      Artikolu 5
      Aspetti finanzjarji
      1.   Ir-Repubblika ta’ l-Albanija għandha tassumi l-ispejjeż kollha assoċjati mal-parteċipazzjoni tagħha fl-operazzjoni sakemm l-ispejjeż m’humiex soġġetti għal finanzjament komuni kif previst fl-istrumenti legali msemmija fl-Artikolu 1(1), kif ukoll fid-Deċiżjoni tal-Kunsill 2004/197/PESK tat-23 ta’ Frar 2004 li tistabbilixxi mekkaniżmu għall-amministrazzjoni tal-finanzjament ta’ l-ispejjeż komuni ta’ operazzjonijiet ta’ l-UE li jkollhom implikazzjonijiet militari jew ta’ difiża (4).
      2.   F’każ ta’ mewt, korriment, telf jew dannu lill-persuni fiżiċi jew ġuridiċi mill-Istat(i) li fih/fihom titwettaq l-operazzjoni, ir-Repubblika ta’ l-Albanija għandha, meta r-responsabbiltá tagħha tkun ġiet stabbilita, tħallas kumpens skond il-kondizzjonijiet previsti fid-dispożizzjonijiet dwar l-istatus ta’ forzi, jekk disponibbli, kif imsemmi fl-Artikolu 2(1) ta’ dan il-Ftehim.
      Artikolu 6
      Arranġamenti biex jiġi implimentat il-Ftehim
      Kwalunkwe arranġament tekniku u amministrattiv meħtieġ waqt l-implimentazzjoni ta’ dan il-Ftehim għandu jiġi konkluż bejn is-Segretarju Ġenerali tal-Kunsill ta’ l-Unjoni Ewropea/Rappreżentant Għoli tal-Politika Estera u ta’ Sigurtà Komuni u l-awtoritajiet xierqa tar-Repubblika ta’ l-Albanija.
      Artikolu 7
      Non-konformità
      Jekk waħda mill-Partijiet tonqos milli tikkonforma ma’ l-obbligi tagħha stabbiliti fl-Artikoli preċedenti, il-Parti l-oħra għandu jkollha d-dritt li ttemm dan il-Ftehim billi tagħti avviż ta’ xahar.
      Artikolu 8
      Riżoluzzjoni ta’ kwistjonijiet
      Kwistjonijiet li għandhom x’jaqsmu ma’ l-interpretazzjoni jew l-applikazzjoni ta’ dan il-Ftehim għandhom jiġu riżolti b’mezzi diplomatiċi bejn il-Partijiet.
      Artikolu 9
      Dħul fis-seħħ
      1.   Dan il-Ftehim għandu jidħol fis-seħħ fl-ewwel jum ta’ l-ewwel xahar wara li l-Partijiet ikunu notifikaw lil xulxin bit-twettiq tal-proċeduri interni meħtieġa għal dan il-għan.
      2.   Dan il-Ftehim għandu jiġi applikat b’mod proviżorju mid-data tal-firma.
      3.   Dan il-Ftehim għandu jibqa’ fis-seħħ sakemm idum il-kontribut tar-Repubblika ta’ l-Albanija għall-operazzjoni.
      
         Magħmul fi Brussel, nhar is-7 ta’ Marzu 2005 fil-lingwa Ingliża f’erba’ kopji.
         
            
               Għall-Unjoni Ewropea
            
            
               
         
         
            
               Għar-Repubblika ta’ l-Albanija
            
            
               
         
      
      
         (1)  ĠU L 252, 28.7.2004, p. 10
      
      
         (2)  ĠU L 325, 28.10.2004, p. 64. Deċiżjoni kif emendata bid-Deċiżjoni BiH/5/2004 (ĠU L 357, 2.12.2004, p. 39).
      
         (3)  ĠU L 101, 11.4.2001, p. 1. Deċiżjoni kif emendata bid-Deċiżjoni 2004/194/KE (ĠU L 63, 28.2.2004, p. 48.)
      
         (4)  ĠU L 63, 28.2.2004, p. 68.
      
         DIKJARAZZJONIJIET
         imsemmija fl-Artikolu 2(5) u (6) tal-Ftehim
         Dikjarazzjoni mill-Istati Membri ta’ l-UE:
         “L-Istati Membri ta’ l-UE li japplikaw l-Azzjoni Konġunta ta’ l-UE 2004/570/PESK tat-12 ta’ Lulju 2004 dwar l-operazzjoni militari ta’ l-Unjoni Ewropea fil-Bosnja u Ħerzegovina għandhom jagħmlu sforz sabiex, safejn is-sistemi legali interni tagħhom jippermettu dan, jirrinunzjaw kemm jista’ jkun għal pretensjonijiet kontra r-Repubblika ta’ l-Albanija għal korriment, mewt tal-persunal tagħhom, jew dannu għal, jew telf ta’, kwalunkwe assi li jkunu proprjetà tagħhom u li jkunu qed jintużaw fl-operazzjoni militari ta’ l-UE għall-immaniġġjar ta’ kriżi jekk tali korriment, mewt, dannu jew telf:
         
                     —
                  
                  
                     kien ikkawżat minn persunal mir-Repubblika ta’ l-Albanija fit-twettiq tad-doveri tiegħu marbuta ma’ l-operazzjoni ta’ l-UE għall-immaniġġjar ta’ kriżi, ħlief fil-każ ta’ negligenza serja jew mġiba skorretta volontarja, jew
                  
               
                     —
                  
                  
                     irriżulta mill-użu ta’ kwalunkwe assi fil-pussess tar-Repubblika ta’ l-Albanija, sakemm l-assi ntużaw b’konnessjoni ma’ l-operazzjoni u ħlief f’każ ta’ negliġenza serja jew imġiba skorretta volontarja ta’ persunal ta’ l-operazzjoni ta’ l-UE għall-immaniġġjar ta’ kriżi mir-Repubblika ta’ l-Albanija li kien qed juża dawk l-assi.”
                  
               Dikjarazzjoni mir-Repubblika ta’ l-Albanija:
         “Ir-Repubblika ta’ l-Albanija fl-applikazzjoni ta’ l-Azzjoni Konġunta ta’ l-UE 2004/570/PESK tat-12 ta’ Lulju 2004 dwar l-operazzjoni militari ta’ l-Unjoni Ewropea fil-Bosnja u Ħerzegovina għandha tagħmel sforz sabiex, safejn is-sistema legali interna tagħha tippermetti dan, tirrinunzja kemm jista’ jkun għal pretensjonijiet kontra kwalunkwe Stat ieħor li jipparteċipa fl-operazzjoni ta’ l-UE għall-immaniġġjar ta’ kriżi għal korriment, mewt tal-persunal tagħha, jew dannu għal jew telf ta’ kwalunkwe assi li jkunu proprjetà tagħha u li jkunu użati mill-operazzjoni ta’ l-UE għall-immaniġġjar ta’ kriżi jekk tali korriment, mewt, dannu jew telf:
         
                     —
                  
                  
                     kien ikkawżat mill-persunal fit-twettiq tad-doveri tiegħu b’konnessjoni ma’ l-operazzjoni ta’ l-UE għall-immaniġġjar ta’ kriżi, ħlief f’każ ta’ negliġenza serja jew imġieba skorretta volontarja, jew
                  
               
                     —
                  
                  
                     irriżulta mill-użu ta’ kwalunkwe assi ta’ l-Istati li qed jipparteċipaw fl-operazzjoni ta’ l-UE għall-immaniġġjar ta’ kriżi, sakemm l-assi jkunu ntużaw b’konnessjoni ma’ l-operazzjoni u ħlief f’każ ta’ negliġenza serja jew imġiba skorretta volontarja tal-persunal ta’ l-operazzjoni ta’ l-UE għall-immaniġġjar ta’ kriżi li kien qed juża dawk l-assi.”